Diari Oficial de la Generalitat Valenciana


Sumari del DOGV 9099, del 03-06-2021 (2021/5753)

RESOLUCIÓ de 21 de maig de 2021, de la Direcció General de Qualitat i Educació Ambiental, per la qual s'ordena la publicació de l'informe d'impacte ambiental corresponent a l'expedient 155/18-AIA Villena.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9099

Data del DOGV
:   03-06-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5753


Data del document
:   21-05-2021

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * Ontinyent
    * impacte ambiental

RESOLUCIÓ de 21 de maig de 2021, de la Direcció General de Qualitat i Educació Ambiental, per la qual s'ordena la publicació de l'informe d'impacte ambiental corresponent a l'expedient 155/18-AIA Villena. [2021/5753]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
  
Publicar en el Diari Oficial de la Generalitat Valenciana l'informe d'impacte ambiental corresponent a l'expedient 155/9700-NUG Villena (Alacant).  
  
Informe d'impacte ambiental  
Expedient: 155/7649 WIS  
Títol: projecte de concessió d'aigües subterrànies d'escassa importància al paratge El Cantalar  
Promotor: Guerola, Áridos y Hormigones, SL.  
Òrgan substantiu: Servei Territorial d'Indústria i Energia d'Alacant (la seua referència ASOSUB/2018/65/03).  
Localització: parcel·la 36 del polígon 74, Villena (Alacant).  
  
Antecedents i descripció del projecte:  
L'empresa Guerola, Áridos y Hormigones, SL, explota una pedrera a Villena. Al costat d'aquesta (parcel·la 36, polígon 74) va promoure una planta per a l'extracció i el tractament d'àrids, que va ser sotmesa a avaluació ambiental, expedient 59/4072 YGX  
Actualment, en aquesta mateixa parcel·la es promou un projecte que consisteix en la realització d'un sondeig per a captació d'aigües subterrànies per part de l'empresa Guerola, Áridos y Hormigones, SL, a fi d'obtindre un xicotet cabal d'aigua. Aquest cabal li permetrà cobrir les necessitats requerides en els diferents processos que duen a terme a la pedrera El Cantalar.  
Segons el projecte, abans de la realització del sondeig es farà una bassa de recepció de detritus en el mateix terreny per a evitar que s'hi estenguen pels terrenys pròxims, i que, quan acaben els treballs, quedarà completament emplenada per aquest detritus i pels terrenys inicialment extrets que s'estendran sobre els dipositats, i es deixarà la superfície restaurada.  
Tenint en compte els estudis realitzats, el projectista ha determinat que el sondeig es realitze íntegrament pel sistema de rotopercussió, i en el sondeig la profunditat haurà d'aconseguir els 200 metres. Es procurarà realitzar l'obra en una sola columna amb un diàmetre prou ampli perquè puga acceptar la intubació mitjançant una canonada mínima de 200 mm de diàmetre i també que només s'haja d'utilitzar una sola canonada. Una vegada aconseguida la profunditat de 200 metres, es procedirà a la intubació definitiva del sondeig.  
  
Tramitació  
El dia 12 de desembre de 2018 es rep en el Servei d'Avaluació d'Impacte Ambiental una sol·licitud per part del Servei Territorial d'Indústria i Energia d'Alacant d'Avaluació d'Impacte Ambiental per al projecte d'obra subterrània associada a la concessió d'aigües subterrànies per a utilitzar-les en la pedrera situada al paratge El Cantalar, del terme municipal de Villena.  
El dia 29 de juny de 2020 s'eleva consulta al Servei de Vida Silvestre, sobre l'afecció sobre la fauna per estar situada la prospecció en la zona ZEPA els Alforins.  
Amb data 15 de juliol de 2020 es rep informe favorable del Servei de Vida Silvestre.  
  
Consideracions ambientals  
a) Característiques del projecte  
El projecte ocuparà una superfície d'uns 150 m² on s'instal·larà la maquinària i els accessoris.  
Aquesta zona es restaurarà una vegada que es realitze el sondeig. La bassa per a detritus mesurarà 15 m³. Atesa la superfície ocupada i els residus generats, no es considera que el projecte genere efectes adversos significatius sobre el medi ambient.  
b) Ubicació del projecte  
Les obres a realitzar es troben en una zona rústica al costat de la pedrera coneguda com El Cantalar i de les seues instal·lacions industrials annexes, amb tanca, vigilada constantment i allunyada de tot nucli de població. És una zona antropitzada per l'existència d'aquesta pedrera.  
El projecte se situa en l'àmbit de l'espai protegit Xarxa Natura 2000 els Alforins, l'objecte de protecció del qual és garantir l'hàbitat de les espècies estepàries. El Servei de Vida Silvestre, òrgan competent en la gestió dels espais Xarxa Natura 2000, va emetre el 15 de juliol de 2020 un informe d'afecció en el sentit següent:  
«El punt del sondeig se situa en la quadrícula 1X130SXH8189, concretament, en les coordenades UTM X: 681668 / Y: 4289367, dins de la ZEPA els Alforins. Segons el banc de dades de biodiversitat, en aquesta quadrícula hi ha presència de:  
Xoriguer petit (Falco naumanni),  
Esparver cendrós (Circus pygargus) i  
Terrerola (Calandrella brachydactyla), les dues primeres catalogades com a vulnerables en el Catàleg valencià d'espècies de fauna amenaçades (Decret 32/2004, Ordre 6/2013).  
  
Conclusions  
Actualment no es registra reproducció d'esparver cendrós en la zona des de l'any 2003, i la distància del sondeig als punts de nidificació del xoriguer petit és superior a 1 km, per la qual cosa no es considera que puga haver-hi un impacte negatiu sobre aquesta espècie catalogada. No obstant això, i en el cas que aquesta actuació fora autoritzada, es recomana evitar el període de nidificació d'aquesta, entre els mesos de març i juliol.»  
c) Característiques del potencial impacte  
Els treballs per a la realització del sondeig s'estima que puguen durar al voltant d'1 a 1,5 setmanes. Durant la fase d'execució, els operaris hauran d'anar proveïts de protectors auditius i de tots els EPI necessaris per a evitar l'afecció del soroll, pols, etc. No es preveu afecció ni en la fase d'execució ni en la d'explotació del sondeig, una vegada finalitzada l'obra.  
Caça i pesca. El punt del sondeig queda situat a l'interior de la zona demarcada com a zona de caça controlada. Pel fet que, en els terrenys de la pedrera i plantes annexes està completament prohibit el trànsit de persones i activitats que no siguen específicament pertanyents a les instal·lacions, no es produeix cap tipus d'activitat de caça.  
Espais naturals protegits. No s'hi preveu afecció.  
Xarxa Natura 2000. Aquest aspecte s'ha abordat en l'apartat a.  
PATFOR, Pla d'acció territorial forestal. El punt del sondeig es troba fora de la zona definida com a terreny forestal.  
PATRICOVA. El sondeig se situa en una zona que no està afectada per perillositat d'inundació.  
Afecció a vies pecuàries. No s'hi preveu afecció.  
Classificació i qualificació urbanística. El punt del sondeig es troba sobre un sòl qualificat segons el planejament urbanístic municipal com a sòl rural comú.  
Cal assenyalar que el sondeig es realitzarà en la zona adjacent a la pedrera d'extracció d'àrids El Cantalar.  
Risc de vulnerabilitat d'aqüífers. El punt del sondeig es troba en una zona qualificada com de vulnerabilitat baixa d'aqüífers. No es veurà afectada atés que no es preveu cap tipus d'abocament que puga afectar les formacions aqüíferes subjacents.  
El medi ambient atmosfèric no es preveu que siga afectat ni en la fase d'execució de les obres ni posteriorment durant l'explotació d'aquest, ja que no s'estimen emissions rellevants contaminants a l'atmosfera. L'emissió de pols es limitarà al temps de realització del sondeig, per tant es preveu que siga d'escassa importància i no afecte el medi ambient. Durant l'explotació del sondeig no es preveu generació d'emissions a l'atmosfera.  
No es preveu afecció als factors climàtics ni al canvi climàtic, ni en la fase d'execució de l'obra, ni en l'explotació, pel fet que en el sondeig que es realitza no es preveu que es produïsquen emissions significatives, exceptuant les de la maquinària utilitzada per a la prospecció, d'escassa rellevància.  
No s'hi preveu que hi haja cap tipus d'afecció al paisatge. Tan sols durant els dies d'execució del sondeig -2/3 dies-. L'únic impacte visual serà la presència de la maquinària, que desapareixerà en el moment de finalització dels treballs.  
No es localitza en la zona cap bé material ni del patrimoni historicoartístic, per la qual cosa no s'hi preveu afecció.  
Si durant l'execució de les obres es troben restes paleontològiques, arqueològiques o etnogràfiques, el promotor haurà de posar el fet en coneixement de la Conselleria de Cultura de manera immediata, i adoptar les mesures pertinents per a la seua protecció i conservació de conformitat amb allò previst en els articles 63 i 65 de la Llei 4/1998, de l'11 de juny, de la Generalitat Valenciana, del patrimoni cultural valencià.  
  
La quantitat de detritus que es produirà en la perforació serà d'uns 10/15 m³, materials que una vegada finalitzada la perforació i secs seran mesclats amb els terrenys de superfície i estesos amb la terra de labor amb la qual cosa quedaran completament homogeneïtzats.  
  
Mesures preventives, correctores o compensatòries per a l'adequada protecció del medi ambient.  
Durant la fase d'execució del sondeig, es cuidarà que els treballadors, la maquinària i tots els elements utilitzats complisquen les condicions necessàries per a impedir qualsevol afecció. Una vegada finalitzada l'obra de sondeig, i d'acord amb el que s'ha exposat, es dedueix que no cal cap mesura preventiva, correctora o compensatòria per a la protecció del medi ambient.  
Seguiment i vigilància per a garantir el compliment de les indicacions i mesures protectores i correctores  
Es controlaran totes les labors durant la fase d'execució del sondeig, els possibles efectes que es puguen produir sobre el medi biòtic i la restauració de la superfície afectada una vegada finalitzats els treballs.  
  
Conclusió  
En relació amb els criteris de l'annex III de la Llei 21/2013, de 9 de desembre, es pot concloure que el projecte, en els termes previstos, no tindrà efectes adversos significatius sobre el medi ambient i no requereix avaluació d'impacte ambiental ordinària.  
  
Consideracions jurídiques  
El projecte de perforació de més de 120 m per a proveïment d'aigua constitueix un supòsit d'avaluació ambiental simplificada, d'acord amb l'annex II, grup 3, 3r, de la Llei 21/2013, de 9 de desembre, d'avaluació ambiental.  
En l'expedient s'han observat els tràmits previstos en la secció 2a del capítol II, del títol 2, de la Llei 21/2013, i en les altres disposicions que li són aplicables.  
El Decret 176/2020, de 30 d'octubre, del Consell, pel qual s'estableix l'estructura orgànica bàsica de la Presidència i de les conselleries de la Generalitat, atribueix a la Direcció General de Qualitat i Educació Ambiental la competència sobre avaluació d'impacte ambiental de projectes.  
  
Per tot el que s'ha dit anteriorment, a proposta del Servei d'Avaluació d'Impacte Ambiental i amb el vistiplau del subdirector general de Canvi Climàtic i Qualitat Ambiental, fent ús de les atribucions que tinc, resolc:  
  
Primer  
Estimar que el projecte de realització d'un sondeig per a la captació d'aigües subterrànies al paratge El Cantalar, parcel·la 36 del polígon 74, de Villena, Alacant, sense perjudici de l'obtenció prèvia de les autoritzacions sectorials que li siguen aplicables, no tindrà efectes significatius sobre el medi ambient, sempre que s'ajuste a les previsions del projecte, del document ambiental, als termes d'aquest informe i sense perjudici de l'obtenció prèvia de les autoritzacions sectorials que li siguen aplicables. En particular:  
1. Durant els possibles assajos de bombament o de desenvolupament del sondeig, a fi de previndre processos erosius i escolaments incontrolats, l'aigua extreta haurà de ser adequadament conduïda i evacuada per a evitar embassaments, inundacions, erosió o possibles danys en infraestructures i propietats adjacents.  
2. El material extret del sondeig haurà de ser reutilitzat d'acord amb l'ordre APM/1007/2017, de 10 d'octubre, sobre normes generals de valorització de materials naturals excavats per a la utilització en operacions de rebliment i en obres diferents a aquelles en què es van generar o, en defecte d'això, serà lliurat, d'acord amb la seua naturalesa, a gestor autoritzat.  
3. Es disposarà de la preceptiva concessió de la Confederació Hidrogràfica del Xúquer.  
  
Segon  
De conformitat amb el que es disposa en l'article 47 de la Llei 21/2013, de 9 de desembre:  
A. L'informe d'impacte ambiental es publicarà en el Diari Oficial de la Generalitat Valenciana, sense perjudici de la seua publicació en la seu electrònica de l'òrgan ambiental.  
B. L'informe d'impacte ambiental perdrà la seua vigència i cessarà en la producció dels efectes que li són propis si una vegada publicat en el Diari Oficial de la Generalitat Valenciana no s'ha autoritzat el projecte en el termini màxim de quatre anys des de la publicació, llevat que s'acorde la pròrroga de la vigència de l'informe d'impacte ambiental.  
  
C. D'acord amb el que es disposa en l'article 47.5 de la Llei 21/2013, de 9 de desembre, d'avaluació ambiental, l'informe d'impacte ambiental no serà objecte de cap recurs sense perjudici dels que, si escau, siguen procedents en via administrativa o judicial contra l'acte, si escau, d'autorització del projecte.  
  
Tercer  
L'òrgan substantiu publicarà en el Diari Oficial de la Generalitat Valenciana la decisió d'autoritzar o denegar el projecte, en els termes previstos en l'article 48 de la Llei 21/2013, de 9 de desembre.  
  
València, 23 d'abril de 2021.- El director general de Qualitat i Educació Ambiental: Joan Piquer Huerga.  
  
València, 21 de maig de 2021.- El director general de Qualitat i Educació Ambiental: Joan Piquer Huerga.